C 80/18
FI
Euroopan unionin virallinen lehti
Asetuksen 21 c artiklan 3 kohdan b alakohta – hiilestä irtautuminen sekä uusiutuvan energian osuuden lisääminen ja sen käyttöönoton vauhdittaminen — Investoinnit teräksen valmistuksen hiilestä irtautumiseen, esimerkiksi masuunipohjaisten tuotantoprosessien korvaaminen sähköistykseen tai vetyyn perustuvilla päästöttömillä tai vähäpäästöisillä tuotantoprosesseilla.
Hanke voisi käsittää myös uusiutuvan vedyn tuotannon ja kattaa investointiin liittyvät toimintakustannukset.
Tähän voisi liittyä uudistus, jossa uusien päästöttömien läpimurtoteknologioiden tutkimus- ja innovaatiotoiminnalle myönnettäisiin verohelpotuksia. — Tuki tuulivoimaloiden komponenttien (lavat, pohjalevyt, turbiinit, kaapelit) valmistukseen.
Tähän voisi liittyä uudistus, jossa asetetaan sitova kansallinen tavoite tuulivoiman tarjonnalle ja lisätään tuulivoiman kehittämisen ja huutokauppojen suunnittelun ennakoitavuutta. — Tuki aurinkosähköjärjestelmien komponenttien (monikiteinen pii, harkko ja kiekko, kenno, moduuli, vaihtosuuntaaja) valmistukseen, pääomamenot mukaan lukien.
Tähän voisi liittyä uudistus, jossa aurinkopaneelien käyttöönotosta tehdään pakollista suurten rakennusten (esim. toimistot, supermarketit, varastot, pysäköintihallit) katoilla, jos ne ylittävät tietyn pinta-alan, tai jossa velvoitetaan ottamaan käyttöön pystyyn asennetut kaksipuoliset aurinkopaneelit moottoriteillä.
Asetuksen 21 c artiklan 3 kohdan d alakohta – kannustaminen energian kysynnän vähentämiseen — Ohjelmat, joilla tuetaan lämpöpumppujen hankintaa ja asennusta, teolliset lämpöpumput mukaan lukien.
Rahoitus voisi kattaa myös tukien markkinointiin ja pk-yrityksille suunnattuihin energiakatselmuksia koskeviin tiedotuskampanjoihin liittyviä elementtejä.
Investointia voitaisiin täydentää uudistuksella, jossa asetetaan määräaika fossiilisten polttoaineiden käytöstä poistamiselle teollisuuslaitoksissa tai edellytetään sitovia hiilestä irtautumista koskevia suunnitelmia kunkin teollisuudenalan tai laitoksen tasolla. — Investoinnit, joilla tuetaan parhaiden teknologioiden kehittämistä ja käyttöönottoa hukkalämmön hyödyntämiseksi energiaintensiivisillä teollisuudenaloilla.
Tuki voisi olla myös asennukseen liittyvään liitännäistukea (hankkeen suunnittelu, patenttilisenssit, henkilöstön koulutus).
Tuki voidaan toteuttaa myös verohelpotuksina.
Jäsenvaltiot voisivat yhdistää tämän lainsäädännöllisiin kannustimiin, kuten tietyntyyppisiin laitoksiin liittyviin velvoitteisiin, jotka koskevat matalan lämpötilan hukkalämpöenergian tuotantoa.
Asetuksen 21 c artiklan 3 kohdan e alakohta – sähkön varastoinnin tukeminen ja uusiutuvien energialähteiden integroinnin nopeuttaminen — Energiakeskus, jossa yhdistyvät aurinkoenergian tuotanto ja suuren kapasiteetin varastointi paikan päällä osana teollisuuslaitosta.
Tuella voitaisiin kattaa myös tietyt investointiin liittyvät kustannukset, kuten varaosien toimitukset, tilojen rakentamiseen liittyvät työvoimakustannukset ja hallinnolliset kustannukset.
Tähän voitaisiin liittää uudistuksia, joilla lupamenettelyjä yksinkertaistetaan laitosten rakentamisen ja niiden verkkoon liittämisen osalta. — Energian varastointijärjestelmä, joka antaa (esimerkiksi sähköajoneuvojen) akuille uuden elämän.
Investointi voisi kattaa uudelleen käytettyjen tai kierrätettyjen akkujen hankintaan liittyvät kustannukset.
Tämän investoinnin täydennykseksi voitaisiin toteuttaa uudistus, jolla vahvistetaan sähköautojen valmistajien kierrätysvelvoitteita.
Asetuksen 21 c artiklan 3 kohdan f alakohta – vihreään siirtymään liittyvien kriittisten raaka-aineiden ja teknologioiden arvoketjujen tukeminen — Laitos fossiilittoman litiumin tuottamiseksi geotermisistä suolaliuoksista (litiumin suoraa uuttamisprosessia käyttäen), mukaan lukien perustamisvaiheen kustannukset (esim. asiaankuuluvien patenttien lisenssit).
Tähän voitaisiin yhdistää uudistus, jolla kannustetaan fossiilivapaan litiumin käyttöönottoon myös autoteollisuudessa ja uusiutuvan energian alalla. — Akkujen katodin ja anodin tuotantolaitokset, mukaan lukien akkujen uudelleenkäyttö- ja kierrätyslaitokset sekä gigatehtaiden tuotantolaitteiden valmistus.
Tämän lisäksi voitaisiin yksinkertaistaa tehtaiden rakentamista koskevia lupamenettelyjä ja asettaa kunnianhimoisia tavoitteita kierrätettyjen paristojen käytölle ja ottaa käyttöön resurssitehok­ kuusstandardeja.
3.3.2023